
Dunaszekcső Községi Önkormányzat Képviselő-testülete

5/2011.

Jegyzőkönyv
Készült a Dunaszekcső Községi Önkormányzat Képviselő-testülete 2011. április 28. napján megtartott üléséről. 

Jelen vannak:
	Faller János
	polgármester

	Szabó Gergely
	alpolgármester

	Dr.Miklósa Mónika

Prucs András


	képviselők

	Pest Éva  körjegyző
	


1. napirendi ponthoz: Notaisz Jánosné és Rieszné Szegő Éva könyvvizsgálók
                                   Mózes Gábor pü.főea.

Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 4 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) 2010. év gazdálkodásának zárása

előterjesztő: Faller János polgármester
Zárt ülésen: 
1.) Alsódunasor helyreállítási munkáinak kivitelezőjéről döntés
      Előterjesztő: Faller János polgármester

2.) Vissza nem térítendő támogatás iránti kérelem

      Előterjesztő: Pest Éva körjegyző

NAPIRENDI PONT TÁRGYALÁSA

1.napirendi pont: Faller János polgármester: A 2010. évi zárás második fordulójához érkeztünk. A hiba, ami történt részben a mi figyelmetlenségünk, részben a Takarékbank hibája. A pályázati támogatás összegének megérkezéséről tudtunk, december 14.napján a számlára érkezett a 123 millió forint. Kivonatot a bank nem küldött. Tudtuk, hogy a pénz a számlán van, de mi sem mentünk utána. Az előző ülésen a könyvvizsgálókat kértük fel, hogy segítsenek a helyrehozatalban. 
Rieszné Szegő Éva: könyvvizsgáló: Auditálási eltérésként kell megjeleníteni a számlán lévő összeget. A pénzeszköz nő, mert az összeg ott van a számlán. A tartalékban forrásként jelenik meg. Ugyanakkor kötelezettségként kell kimutatni a pályázat miatt. Tőkeváltozásként is megjelenik, mert idegen forrásnak minősül. A mérleg-főösszeg növekszik ezzel az összeggel. A zárópénzkészletben is szerepelnie kell. A jelentésükben teljes egészében végigvezették a változást. A banki audit levélben leigazolták, hogy az összeg rajta van a számlán, és az igazolást is kiadták, hogy a számla nyitásától az igazolás kiadásáig nem került kivonat kiadásra. Ilyennel még nem találkoztak, hogy a bank nem küldött kivonatot a számlán történő pénzmozgásról. 
A 2010. évi zárást az átvezetésekkel elfogadásra javasolja. Az államháztartás sajátossága, hogy már nem lehet a javítást a Kincstárnál is végigvezetni. 

Hitelesítő záradék adható ki az auditálással módosítva, ezt meg is tették. 

Faller János: Szerencse, hogy az előző ülésen ez a probléma kiderült, és részben helyrehozható. A számlán folyamatos feltöltés lesz, az elszámolások elfogadása után érkezni fog a számlák összegének 80%-a. 

Notaisz Jánosné: A beruházás folyamatban lévő beruházás, és a beruházási számlán kell könyvelni. Üzembe helyezés után eszközszámlára kerül. Az NFÜ fog egyenlegközléseket küldeni. Jövőre azt az összeget kell majd kimutatnunk, amelyet még nem fogadtak el az NFÜ-nél. 

Faller János: A beruházások között folyamatban lévőként szerepel a kerékpárút. Meddig maradhat így?

Notaisz Jánosné: Bármeddig. A terv megújítása még mindig olcsóbb, mint újat készíttetni. 

Faller János: Javasolja, hogy a testület a könyvvizsgálói jelentést figyelembe véve fogadja el a 2010. évi zárást. 

Kérdés, hozzászólás nem volt, a testület 4 szavazattal 0 ellenében a következő rendeletet alkotta: 

5/2011.(IV.29.) számú
önkormányzati rendelet

a 2010.évi gazdálkodásról

(Az elfogadott rendelet a jegyzőkönyv melléklete.)

A testület a napirendi pontok tárgyalását zárt ülésen folytatta.

Kmf.

Faller János
Pest Éva
Polgármester
körjegyző
